stanford-oval/wikipedia huggingface dataset:
אלחנדרו טולדו
מרצה ופוליטיקאי לאחר תקופת הנשיאות

עם סיום תקופת כהונתו ביולי 2006 (מאז הודח הנשיא אלברטו פוג'ימורי, הנשיא בפרו לא יכול להיבחר לשתי תקופות כהונה רצופות) חזר טולדו לארצות הברית ובמשך כחמש שנים כיהן באוניברסיטת סטנפורד כמרצה וחוקר, ובמכון ברוקינגס כחוקר.
טולדו חזר לפרו וניסה להיבחר שוב לנשיאות באפריל 2011. הוא נכשל כבר בסיבוב הראשון, כשהגיע למקום הרביעי עם כ-15.6% בלבד מהקולות. שני המתמודדים שהובילו ועלו לסיבוב השני והמכריע היו מועמדו של השמאל, שנתמך על ידי הוגו צ'אווס, למול בתו של פוג'ימורי. בין שני יריבים אלה בחר טולדו דווקא את מועמד השמאל אויאנטה אומאלה, אולם הוא הציב מראש תנאי לכך - ניתוק הקשר בין אומאלה לבין צ'אווס. אומאלה אכן נבחר לבסוף, גם אם ברוב דחוק ביותר ומפלגתו של טולדו תומכת בקואליציה שלו, אך לא הצטרפה לממשלה. טולדו פועל כיום בהתמדה בפרלמנט הפרואני למניעת כל סחף של הנשיא, יותר מדי שמאלה.
טולדו קיבל למעלה מ-50 תוארי דוקטור לשם כבוד מאוניברסיטאות ברחבי העולם. הוא קיבל גם פרסים שונים בשל חיזוק הדמוקרטיה, הכלכלה וחופש העיתונות בפרו וב-2010 אף התקבלה החלטה מיוחדת בסנאט האמריקאי המוקירה את מעשיו אלה (המציע היה הסנטור צ'אק שומר מניו יורק).
מרצה ופוליטיקאי לאחר תקופת הנשיאות > חשד להלבנת הון

באפריל 2016 זומן טולדו לבית המשפט באשמת הלבנת הון בגין רכישת מספר נכסים באמצעות חברת נדל"ן בבעלות איש העסקים הישראלי יוסי מימן. הוא מואשם בלקיחת שוחד מהחברות הברזילאיות עבור בניית כביש מהיר בינלאומי, בין פרו וברזיל. בכספי השוחד, לכאורה הוא השתמש לשלם משכנתאות אישיות ולקנות נדל"ן יוקרה על שם חמותו.
טולדו נעצר על ידי הרשויות בארצות הברית ביולי 2019 לאחר בקשה רשמית של פרו להסגרתו. הוא שוחרר בערבות ב-2020 והתגורר בקליפורניה. ב-20 באפריל 2023, השופט הפדרלי דחה את בקשתו לעכב את הסגרתו והורה על מעצרו. באפריל 2023, טולדו הוסגר לפרו. באוקטובר 2024 גזר בית משפט פרואני 20 שנות מאסר על טולדו.
ידיד ישראל

טולדו חבר בחבר הנאמנים הבינלאומי של מרכז פרס לשלום.
ביולי 2010 הוא ייסד ביחד עם שורת אישים אוהדי ישראל אחרים את "יוזמת ידידי ישראל" - "Friends of Israel Initiative", שמטרתה להילחם בניסיונות לעשות דה-לגיטימציה למדינת ישראל ולפעול למען זכותה של ישראל לחיות בשלום בגבולות מוכרים ובטוחים. טולדו וחבריו התנגדו למשל לנסיונותיו של נשיא ארצות הברית ברק אובמה לכפות על ישראל נסיגה לגבולות 1967 וטענו שמדובר בניסיון לדה-לגיטימציה למדינת ישראל כולה, תחת מסווה.[דרוש מקור]
ספריו

Cartas Sobre la Mesa, Instituto de Investigacion para el Desarrollo, segunda edicion, 2003, Lima, Peru.
“The Challenge of Growth and Social Investment in the 90’s” (Chap. 1), Co- author in Alessandro Pio, Economic Adjustment and Social Development: Complementary or Conflict, Milan, Italy, ISLA, Insituto di Economia “Ettore Bocconi”, Universidad L. Bocconi, E.G.E.A., SPA, 1992.
The Other Faces of Informal Society (Ed. with Alain Chanlat), Lima, IDE/ESAN and HEC (Ecole de Hautes Etudes Commerciales), University of Montreal, Canada. September 1991.
Peru and Latin America in Crisis: How to Finance Growth (editor), Instituto de Desarrollo Economico, ESAN, Lima, Peru. (Second Edition, 1990).
Economic Stabilization and social adjustment: evaluation of the first 90 days Peru Economic Program of 1990); technical forum (editor) Lima, ESAN/IDE, December 1990.
“Can Education Policy Equalize Income Distribution in Latin America? The cases of Brazil, Mexico and Peru” (with M. Carnoy, I. Velloso, and J. Lobo). Saxon House, England, 1979.
ראו גם

יהודה סימון
אפרים גולדנברג
סלומון לרנר גיטיס
לקריאה נוספת

José Barreiro, Tim Johnson (2005). America Is Indian Country. Fulcrum Publishing. p. 184. ISBN 1-55591-537-X.
הערות שוליים

1 2  Collyns, Dan (2023-04-23). "Peru: former president Alejandro Toledo arrives to face corruption charges". The Guardian (באנגלית בריטית). ISSN 0261-3077. נבדק ב-2024-04-18.
↑  ביוגרפיה קצרה של ד"ר אלחנדרו טולדו, באתר אוניברסיטת סטנפורד
↑  ‏ 22 באוקטובר 2006 - ynet
↑  לוס אנג'לס טיימס, 29 ביולי 2000
↑  לוס אנג'לס טיימס, 29 ביולי 2001
↑  מריה אלנה גרסיה, Making Indigenous Citizens, בעמ' 56
↑  Colin Post, Peru: former President Toledo to face trial for money laundering, Perú Reports, ‏2016-04-22 (באנגלית)
↑  Mike Scarcella and Kanishka Singh, US judge denies Peruvian ex-president Toledo's bid to block extradition, .reuters.com, ‏April 20, 2023
↑  Agencia EFE, Former president Toledo lands in Peru after extradition from US, EFE Noticias, ‏2023-04-23 (באנגלית אמריקאית)
↑  Peru ex-President Toledo convicted of bribe-taking, sentenced to 20 years in prison, רויטרס, ‏22 באוקטובר 2024
↑  האתר של "היוזמה של ידידי ישראל"
↑  ג'רוסלם פוסט, 13 ביולי 2011
| --- | --- |
בקרת זהויות :  NLI: 987007456794605171  PLWABN: 9810645157805606  BIBSYS: 15025405  BNE: XX1454093  CiNii: DA05705105  GND: 141228067  ISNI: 0000 0001 1458 4914  LCCN: n90705874  NKC: jo2017950843  NTA: 217193749  SNAC: w6sv1r6r  SUDOC: 11510111X  VIAF: 164521508   WorldCat (עם VIAF): 164521508
סוון אולרייך

סוון אולרייך (בגרמנית: Sven Ulreich, נולד ב-3 באוגוסט 1988 בשורנדורף שבגרמניה המערבית) הוא כדורגלן גרמני המשחק בעמדת השוער בבאיירן מינכן מהבונדסליגה.
קריירת מועדונים > שטוטגרט

אולרייך שיחק בילדותו במועדוני הכדורגל ליכטנוואלד ושורנבאך, ובגיל 10 עבר לשטוטגרט. בגיל 19 עלה לקבוצה הבוגרת של שטוטגרט, ושיחק בה ובקבוצת המילואים במקביל במשך שתי עונות. את הבכורה בקבוצה הבכירה ערך אולרייך ב-9 בפברואר 2008 בהפסד להרטה ברלין, ותפס מאז מקום של קבע בהרכב שטוטגרט, על חשבון השוער רפאל שפר, עד לתום עונת 2007/08. בעונת 2008/09 חזר אולרייך לעמדת השוער השני, כאשר שפר עזב את שטוטגרט והשוער הראשון שהגיע במקומו היה ינס להמן, ועל כן אולרייך לא ערך כלל הופעות בעונה זו. בעונת 2009/10 אולרייך ערך ארבע הופעות ליגה, וביתר המשחקים המשיך להיות שוער המשנה של להמן. עם עזיבתו של להמן את שטוטגרט בקיץ 2010, הפך אולרייך לשוער הראשי של הקבוצה, תפקיד שהוא מילא במשך חמש עונות ברציפות. בעונת 2011/12 אולרייך סיים עם שטוטגרט במקום השישי בבונדסליגה, שהקנה לקבוצה כרטיס למפעל הליגה האירופית, והאריך במהלך העונה את חוזהו עד לקיץ 2017. בעונת 2012/13 אולרייך ושטוטגרט הגיעו עד לשמינית גמר הליגה האירופית, שם הודחו על ידי לאציו. באותה עונה אולרייך ושטוטגרט סיימו במקום ה-12 בבונדסליגה, הרחק ממאבקי התחתית, והגיעו עד לגמר הגביע הגרמני, בו הפסידו 2–3 לבאיירן מינכן, שזכתה באותה עונה בטרבל. בעונת 2013/14 שטוטגרט ואולרייך הודחו כבר בשלב המוקדמות השני של הליגה האירופית על ידי רייקה, וסיימו במקום ה-14 בבונדסליגה לאחר שהצליחו להיחלץ ממאבקי התחתית במחזורי הסיום. עונתו האחרונה של אולרייך בשטוטגרט הייתה עונת 2014/15. בעונה זו אולרייך ושטוטגרט התמודדו בתחתית הבונדסליגה עד לסיום העונה, וניצלו מירידה במחזור האחרון, כשאולרייך הציג יכולת טובה מאוד לאורך כל העונה. בתום עונה זו, עזב אולרייך את שטוטגרט, בה שיחק במשך 17 שנים החל מגיל עשר, וחתם בבאיירן מינכן כשוער שני.
קריירת מועדונים > באיירן מינכן

בקיץ 2015 חתם אולרייך לשלוש שנים בבאיירן מינכן, במקומו של השוער השני שעזב, פפה ריינה, והחל לשמש כשוער השני בהיררכיית השוערים של באיירן מינכן, אחרי מנואל נוייר. בדצמבר 2015, ערך אולרייך את הופעת הבכורה שלו בקבוצה ושמר על שער נקי במשחק ליגת האלופות נגד דינמו זאגרב, בו ניצחה באיירן מינכן בתוצאה 0–2. ב-14 במאי 2016, במחזור האחרון של עונת הבונדסליגה, ערך אולרייך את הופעת הבכורה שלו בבונדסליגה במדי באיירן מינכן בניצחון 1–3 על הנובר 96, כאשר החליף בדקה ה-51 את מנואל נוייר. באפריל 2017 נפצע נוייר ואולרייך החליפו בשלושה משחקי ליגה. נוייר חזר לשחק ברבע גמר ליגת האלופות מול ריאל מדריד, אך גרר את הפציעה שהחמירה במהלך המשחק, ואולרייך חזר לשער לעוד שני משחקי ליגה, ולחצי גמר הגביע הגרמני, בו הפסידה באיירן מינכן 2–3 לבורוסיה דורטמונד. לקראת סוף העונה גם אולרייך נפצע, והחליף אותו בשער השוער השלישי טום שטארקה. ב-4 באוגוסט 2017, אולרייך עמד בשערה של באיירן מינכן במשחק הסופר קאפ הגרמני מול בורוסיה דורטמונד, מאחר שנוייר עדיין גרר את הפציעה משלהי העונה הקודמת. המשחק הסתיים בתוצאה 2-2, והוכרע בבעיטות מ-11 מטרים. אולרייך הדף את הפנדלים של סבסטיאן רודה ומארק ברטרה, והעניק לבאיירן מינכן זכייה בתואר.
את עונת 2017/18 החל אולרייך כשוער שני כאשר נוייר חזר לעמוד בשער, אך נוייר נפצע שוב לתקופה ארוכה ואולרייך תפס את מקומו. במשחק הגביע הגרמני מול ר.ב. לייפציג, שהסתיים בתיקו 1-1 והגיע לדו-קרב פנדלים, עצר אולרייך את הבעיטה האחרונה של טימו ורנר והעניק לבאיירן מינכן העפלה לשלב הבא. בפברואר 2018 הודיעה באיירן מינכן כי חוזהו של אולרייך הוארך עד לשנת 2021, ומאמן נבחרת גרמניה יואכים לב, אמר כי יכולתו של אולרייך לא נעלמה מעיניו והוא שוקל לכלול אותו בסגל הגרמני למונדיאל 2018. אולרייך המשיך לשחק בהרכב של באיירן מינכן עד לתום העונה, זכה עם הקבוצה באליפות והציג יכולת גבוהה מאוד בכל המפעלים. עם זאת, ביצע אולרייך טעות קשה בגומלין של חצי גמר ליגת האלופות מול ריאל מדריד שהסתיים בתוצאה 2-2, כאשר פספס מסירה של קורנטן טוליסו אליו, וקרים בנזמה תרגם זאת לשער. שער זה עלה בדיעבד לבאיירן מינכן בהדחה מהמפעל, לאחר שזו הפסידה 1–2 במשחק הראשון. אולרייך עמד בשער גם בגמר הגביע הגרמני, בו הפסידה באיירן מינכן לאיינטרכט פרנקפורט בתוצאה 1–3. אולרייך לבסוף לא זומן לסגל הגרמני למונדיאל 2018. בעונת 2018/19 חזר נוייר מהפציעה שלו, ואולרייך חזר לעמדת השוער השני. בשלבי הסיום של עונה זו, ערך אולרייך מספר הופעות בליגה ובגביע כאשר נוייר סבל מפציעה, והיה חלק מזכיית הקבוצה בדאבל. עם זאת, נוייר חזר מהפציעה בדיוק לגמר הגביע הגרמני, בו ניצחה באיירן 0–3 את ר.ב. לייפציג. אולרייך היה פצוע ולא נטל חלק כלל בגמר. בעונת 2019/20 זכה אולרייך עם באיירן מינכן בדאבל נוסף, ושוב מעמדת השוער השני, ובאוגוסט 2020 השלים עם הקבוצה זכייה בטרבל, כשהיווה גיבוי למנואל נוייר מהספסל במשחקי ליגת האלופות שנדחו בגלל התפרצות מגפת הקורונה.
קריירת מועדונים > המעבר להמבורג והחזרה לבאיירן מינכן

ב-3 באוקטובר 2020 חתם אולרייך לשלוש שנים בהמבורג מהבונדסליגה השנייה. אולרייך ערך 32 הופעות במדי המבורג, אך לא הצליח להעפיל עם הקבוצה לבונדסליגה. בתום עונה אחת בהמבורג, חזר אולרייך לבאיירן מינכן כגיבוי למנואל נוייר, לאחר ששוער המשנה אלכסנדר נובל הושאל למונקו.
קריירה בינלאומית

אולרייך היה בסגל הנבחרות הצעירות השונות של גרמניה ואף ערך שלוש הופעות במדי נבחרת גרמניה בכדורגל עד גיל 21, אך מעולם לא שיחק בנבחרת הבוגרת. אולרייך כאמור היה מועמד להיכנס לסגל נבחרת גרמניה למונדיאל 2018, אך לא זומן לבסוף. ביוני 2019 זומן אולרייך לסגל נבחרת גרמניה לקראת משחקי מוקדמות יורו 2020 מול נבחרות בלארוס ואסטוניה, לצידם של מנואל נוייר וקווין טראפ.
תארים

באיירן מינכן
אליפות הבונדסליגה (7): 2015/16, 2016/17, 2017/18, 2018/19, 2019/2020, 2021/2022, 2022/2023
הגביע הגרמני (3): 2015/16, 2018/19, 2019/2020
הסופר קאפ הגרמני (6): 2016, 2017, 2018, 2020, 2021, 2022
ליגת האלופות: 2019/2020
הסופר קאפ האירופי: 2020
VinFast LUX A2.0

| --- | --- |

VinFast LUX A2.0
 מאפיינים כלליים
 יצרן:  VinFast (אנ')
 שנות ייצור:  2019 – הווה
 הרכבה:  וייטנאם וייטנאם 
 חברת אם:  Vingroup (אנ')
 מרכב:  מנוע קדמי, הנעה אחורית
 אורך:  4,973 מ"מ
 רוחב:  1,900 מ"מ
 גובה:  1,414 מ"מ
 בסיס גלגלים:  2,968 מ"מ
 מפרט טכני
 מנוע:  4 צילינדרים,  2.0 ליטר המפיק 176 כ"ס (מגדש טורבו), מנוע BMW, מסדרה "BMW N20" (אנ') סוג מנוע "N20B20"  4 צילינדרים,  2.0 ליטר המפיק 231 כ"ס (מגדש טורבו), מנוע BMW, מסדרה "BMW N20" (אנ') סוג מנוע "N20B20" הילוכים=תמסורת אוטומטית - 8 מהירויות מתוצרת "ZF Friedrichshafen" (אנ')
 מעצב:  פינינפארינה
VinFast LUX A2.0 היא מכונית סלון מתוצרת יצרנית הסטארט אפ המתמחה בתעשיית הרכב VinFast (אנ') חברת בת של הקונגלומרט הווייטנאמי Vingroup (אנ') המיוצרת משנת 2019 בווייטנאם.
דגם "VinFast LUX A2.0" מבוסס על דגם "BMW 5 Series (F10)" (אנ') מתוצרת יצרנית הרכב הגרמנית BMW (פלטפורמה ושלדה).
"VinFast LUX A2.0"

דגם "VinFast LUX A2.0" משווק מיוני 2019.
4 דלתות.
5 נוסעים.
מנוע קדמי - אורכי.
מנוע בנזין, מגדש טורבו.
סוג הנעה: הנעה אחורית.
תמונות

דגם "VinFast LUX A2.0"
דגם "VinFast LUX A2.0"
דגם "VinFast LUX A2.0"
דגם "VinFast LUX A2.0"
דגם "VinFast LUX A2.0"
דגם "VinFast LUX A2.0"
דגם "VinFast LUX A2.0" - מבט לתא הנהג ולוח מחוונים
דגם "VinFast LUX A2.0" - מבט לתא הנהג ולוח מחוונים
ראו גם

VinFast LUX SA2.0
הערות שוליים

↑  היצרן vinfast vinfast.vn/vi/vinfast-ban-giao-lo-xe-lux-sa20-va-lux-a20-dau-tien-cho-khach-hang
↑  דגם "VinFast LUX A2.0" autoevolution.com/news/vinfast-scores-david-beckham-to-unveil-bmw-based-lux-vietnamese-cars
↑  דגם "VinFast LUX A2.0" motorauthority.com/news/1118697_vietnams-vinfast-launches-at-paris-auto-show-with-pair-of-rebodied-bmws
↑  דגם "VinFast LUX A2.0" car.info/en-se/vinfast/lux-a20/lux-a20-2019
↑  דגם "VinFast LUX A2.0" כולל תמונות netcarshow.com/vinfast/2020-lux_a2.0_sedan
↑  שיווק דגם יתחיל ביוני 2019 paultan.org/2018/10/03/vinfast-debuts-lux-suv-and-sedan-at-2018-paris-motor-show
ניק פופ

ניקולס דייוויד פופ (באנגלית: Nicholas David Pope; נולד ב-19 באפריל 1992), הידוע יותר בשם ניק פופ הוא כדורגלן אנגלי, המשחק בעמדת השוער בניוקאסל יונייטד ובנבחרת אנגליה.
קריירת מועדונים > צ'רלטון אתלטיק ויציאה להשאלות

פופ נולד בעיירה סוהאם במחוז קיימברידג'שייר שבאנגליה. בילדותו שיחק באקדמיה של איפסוויץ' טאון הקבוצה שאותה אהד. בגיל 16 השתחרר מהקבוצה והצטרף לקבוצה החובבנית בורי טאון במקביל לעבודתו כחלבן וכקופאי. הוא ערך את הבכורה שלו בקבוצה עוד בגיל 16, הוא שיחק בקבוצה 3 שנים. ב-24 במאי 2011 חתם פופ בצ'רלטון אתלטיק מהליגה השלישית באנגליה לאחר שנבחן במועדון. בשנתיים הראשונות שלו בקבוצה הוא הושאל לקבוצות מהליגות המחוזיות ובמקביל שילב לימודי מדעי הספורט באוניברס. במחצית השנייה של עונת 2012–2013 חזר פופ לסגל של צ'רלטון והוא ערך את הופעת הבכורה שלו בקבוצה במשחק האחרון של העונה בצ'מפיונשיפ. את עונת 2013–2014 פופ העביר בהשאלה ביורק סיטי מהליגה הרביעית באנגליה/ במחצית הראשונה של עונת 2014/2015 פופ שיחק 8 משחקים בצ'מפיונשיפ במדי צ'רלטון אתלטיק. במחצית השנייה של העונה הוא הושאל לבורי מהליגה הרביעית באנגליה, בבורי פופ שימש כשוער הראשון של הקבוצה ועלה עם הקבוצה לליגה השלישית. בעונת 2015/2016 תחת המאמן גיא לוזון פופ שימש כשוער הראשון של צ'רלטון אתלטיק ושיחק ב-12 משחקי ליגה ברציפות, בהם הצליח לשמור רק פעמיים על רשת נקייה. לאחר פיטוריו של לוזון באוקטובר 2015 פופ איבד את המקום בהרכב. במרץ 2016 שצ'רלטון דורגה במקום האחרון בצ'מפיונשיפ פופ חזר להרכב הקבוצה ואף על פי שב-12 המשחקים האחרונים של העונה הוא שמר 4 פעמים על רשת נקייה הקבוצה סיימה במקום ה-22 וירדה לליגה השלישית.
קריירת מועדונים > ברנלי

ב-19 ביולי 2016 פופ חתם בעולה החדשה לפרמייר ליג ברנלי לשלוש שנים. בעונתו הראשונה של ברנלי פופ שימש כשוער מחליף לטום היטון ושיחק רק 4 משחקים בכל המסגרות.
במחזור הרביעי של עונת 2017/2018 בפרמייר ליג פופ נכנס כמחליף במקומו של טום היטון שנפצע, באותו משחק ברנלי ניצחה 0–1 את קריסטל פאלאס ופופ שמר על שער נקי. למשך כל העונה פופ שמר על מקומו בשער של ברנלי גם לאחר שהיטון חזר מפציעה ושמר 11 פעמים על שער נקי. ברנלי בנוסף ספגה רק 39 שערים והייתה ההגנה החמישית בטיבה בליגה. היכולת המרשימה של פופ עזרה לברנלי לסיים במקום השביעי בפרמייר ליג ולהשיג את הכרטיס למוקדמות הליגה האירופית בנוסף, יכולת זו זיכתה אותו בפרס שחקן העונה של ברנלי.
קריירת מועדונים > ניוקאסל יונייטד

ב-23 ביוני 2022 עזב פופ לאחר שש שנים את ברנלי, וחתם בניוקאסל יונייטד לארבע שנים.
קריירה בינלאומית

פופ זומן לראשונה לנבחרת אנגליה ב-15 במרץ 2018. בזכות היכולת המרשימה בעונת 2017/2018 פופ נכלל בסגל של נבחרת אנגליה למונדיאל 2018. את הופעת הבכורה שלו בנבחרת ערך לאחר שנכנס כמחליף במשחק הכנה למונדיאל מול קוסטה ריקה.
נכלל בסגל נבחרת אנגליה לטורניר מונדיאל 2022.
הערות שוליים

↑  גובהו של פופ הוא 1.91 מ' על פי אתר הפרמייר ליג. בראיון לעיתון i אמר פופ שגובהו כ-1.98 מ' (כ-6 רגל ו-6 אינץ').
↑  ליאור ברטל, ‏שוער המשנה של אנגליה, ששיחק בליגה ה-11 וטיפס עד לנבחרת הלאומית, באתר דבר העובדים בארץ ישראל, 7 ביולי 2018
↑  Keeper Nick Pope's Valley move is better by degrees, Cambridge News, ‏13.7.2018
↑  Nick pope stats, פרמייר ליג
↑  Premier League Table 2017/2018, Sky Sports
↑  England World Cup squad, BBC, ‏16.5.2018
↑  England squad named for FIFA World Cup Qatar 2022 באתר הרשמי של התאחדות הכדורגל האנגלית, 10 בנובמבר 2022 (באנגלית)
| נבחרת אנגליה – מונדיאל 2018 (מקום רביעי) |
| --- | --- | --- |
|  1 פיקפורד •  2 ווקר •  3 רוז •  4 דייר •  5 סטונס •  6 מגווייר •  7 לינגארד •  8 הנדרסון •  9 קיין •  10 סטרלינג •   11 ורדי •  12 טריפייר • 13 באטלנד •  14 ולבק • 15 קייהיל • 16 ג'ונס • 17 דלף • 18 יאנג • 19 רשפורד • 20 אלי • 21 לופטוס-צ'יק • 22 אלכסנדר-ארנולד • 23 פופ • מאמן: סאות'גייט |  1 פיקפורד •  2 ווקר •  3 רוז •  4 דייר •  5 סטונס •  6 מגווייר •  7 לינגארד •  8 הנדרסון •  9 קיין •  10 סטרלינג •   11 ורדי •  12 טריפייר • 13 באטלנד •  14 ולבק • 15 קייהיל • 16 ג'ונס • 17 דלף • 18 יאנג • 19 רשפורד • 20 אלי • 21 לופטוס-צ'יק • 22 אלכסנדר-ארנולד • 23 פופ • מאמן: סאות'גייט | אנגליה |
| נבחרת אנגליה – מונדיאל 2022 |
| --- | --- | --- |
|  1 פיקפורד •  2 ווקר •  3 שו •  4 רייס •  5 סטונס •  6 מגווייר •  7 גריליש •  8 הנדרסון •  9 קיין •  10 סטרלינג •   11 רשפורד •  12 טריפייר • 13 פופ •  14 פיליפס • 15 דייר • 16 קודי • 17 סאקה • 18 אלכסנדר-ארנולד • 19 מאונט • 20 פודן • 21 וייט • 22 בלינגהאם • 23 רמסדייל • 24 וילסון • 25 מדיסון • 26 גלאגר • מאמן: סאות'גייט |  1 פיקפורד •  2 ווקר •  3 שו •  4 רייס •  5 סטונס •  6 מגווייר •  7 גריליש •  8 הנדרסון •  9 קיין •  10 סטרלינג •   11 רשפורד •  12 טריפייר • 13 פופ •  14 פיליפס • 15 דייר • 16 קודי • 17 סאקה • 18 אלכסנדר-ארנולד • 19 מאונט • 20 פודן • 21 וייט • 22 בלינגהאם • 23 רמסדייל • 24 וילסון • 25 מדיסון • 26 גלאגר • מאמן: סאות'גייט | אנגליה |
ויילד צ'יילד

| --- | --- |

ויילד צ'יילד, כפי שהופיע בחוברת Wolverine Vol.3 #55 מספטמבר 2007. אמנות מאת סימון ביאנקי.
 סוג:  נבל-על
 הוצאה לאור:  מארוול קומיקס
 הופעה ראשונה:  Alpha Flight #1 (אוגוסט 1983)
 יוצרים:  ג'ון ביירן
 מידע
 שם אמיתי:  קייל גיבני
 כינויים:  נשק אומגה, ויילדהארט
 סטטוס:  פעיל
 מקצוע:  סוכן ממשלתי, גיבור-על, פושע
 כוחות:  חושים מחודדים, תהליך הזדקנות מואט, יכולת ריפוי עצמי, טפרים וניבים חדים כתער, אקרובט ברמה אולימפית, לוחם קרב מגע ברמה גבוהה כוח, זריזות, קואורדינציה וסיבולת על-אנושית
 חבר בקבוצה:  הליונס
 חבר לשעבר בקבוצה:  נשק אקס אקס פקטור אלפא פלייט גמא פלייט אומגה פלייט
 אזרחות:  קנדה 
 דמויות קשורות
 אויבים:  Sasquatch 
 
ויילד צ'יילד' (באנגלית: Wild Child, בעברית: "ילד פרא") הוא דמות בדיונית של נבל-על מוטאנט שהופיעה בחוברות הקומיקס וולברין ביקום מארוול קומיקס. הדמות הופיעה לראשונה בחוברת Alpha Flight #1 מאוגוסט 1983 ונוצרה על ידי הכותב והמאייר ג'ון ביירן.
ויילד צ'יילד הוא האלטר-אגו של קייל גיבני, מוטאנט חייתי הדומה בכוחותיו לוולברין ולסייברטות'. הוא השתתף בפרויקט "נשק אקס" האחראי לניסויים על מוטאנטים כפנטומאקס, צ'יימבר, דדפול, קופיקאט ו-X-23. שמו מקושר בעיקר לקבוצות אלפא פלייט, גמא פלייט ואומגה פלייט, בהן היה חבר. בגרסאות שונות, בעיקר בהיסטוריה המוקדמת של הדמות, גיבני מתואר כיצור פראי הדרוש ריסון, אם כי בזמנים המודרניים יותר הוא מתואר כפראי בצורה הדומה לזו של וולברין וסייברטות' ולא כחיית פרא.
ביוגרפיה בדיונית

קייל גיבני נולד וגדל בוונקובר, קנדה כנער יפה תואר. כוחותיו המוטאנטיים התפתחו במהלך גיל ההתבגרות, והביאו להשחתת מראהו, דחייתו מידי הוריו וזריקתו מהבית. גיבני חסר הבית נדד ברחובות ונקובר עד שנמצא ועבר שטיפת מוח וניסויים על ידי ארגון "האימפריה הסודית", בניסיונם ליצור את מכונת ההרג המושלמת. הניסויים שעבר הותירו אותו במצב נפשי בלתי יציב, חייתי וכמעט חסר בינה. הוא שוחרר עקב התמרדותו של אחד המתנקשים בארגון, נלקח בידי סוכני ממשלת קנדה והועבר לחזקתה של מחלקה H, תוכנית ממשלתית סודית בניהולו של ג'ים הדסון שמטרתה לפתח צוותי גיבורי-על בשירות הממשלה.
הוא שובץ בקבוצת גמא פלייט, קבוצת הגיבורים הבלתי מנוסים בארגון, ועבר הדרכה ואימונים בידי וולברין עד להתפרקות כל קבוצות מחלקה H עקב השבתת התכנית בשל עלויותיה הגבוהות. לאחר מכן גויס גיבני לקבוצת הנבלים אומגה פלייט, ששמה לה למטרה לחסל את קבוצת אלפא פלייט וג'ים הדסון והתפרקה אחרי שנכשלה. גיבני חסר הרסן יצא למסע רצח סדרתי, שנפסק בהתערבותו של וולברין אחרי שכמעט וגרם למותה של התר הדסון.
גיבני זכה לחנינה ממשלתית, והצטרף שנית לגמא פלייט. שם, הוא נלחם באלפא פלייט פעם נוספת, אך עזר להם נגד לילאן המכשף וכוחותיו. כאשר גמא פלייט התפרקה, ויילד צ'יילד חזר למצבו הפראי ותקף את פאת'ויי, חניכה אחרת. וולברין עצר בעדו מלהרוג את התר הדסון, ומחלקה H ריפאה אותו ממצבו הנפשי ואימנה אותו בקרב מגע. גיבני הפך לנשק אומגה, צורף לאלפא פלייט ועזר להם בלחימה נגד דיאבלו. גיבני פגש את קבוצת אקס פקטור, ומנע התנקשות בחיי ראש ממשלת איטליה. גיבני פגש והביס כפיל שלו ממלחמת האינסוף, התעמת עם ווייר מהאימפריה הסודית, ניצל משבי על ידי גאריסון קיין ושינה את שם-הקוד שלו לויילדהארט (לב-פרא).
לגיבני הייתה מערכת יחסים רומנטית עם אורורה, שנפסקה כאשר התדרדר לצורתו הפראית הראשונה ועזב את אלפא פלייט. הוא עקב אחרי ולרי קופר עד לארצות הברית, שם הצטרף לקבוצת אקס פקטור הממשלתית. הייתה לו מערכת יחסים עם שארד בישופ, אחותו של לוקאס בישופ. סייברטות', חבר קבוצה נוסף, ניסה להפוך את גיבני לרוצח ופראי כמותו. כאשר נעשה חסר דעת ופראי לחלוטין, הוא עזב את אקס פקטור וגויס בעל כורחו לפרויקט נשק אקס. שם, גיבני וסייברטות' נשלחו לגייס את סאנפייר, אשר סירב ושרף את סייברטות'. כאשר גיבני לעג לסייברטות' על כישלונו, סייברטות' תלש את מיתרי הקול של גיבני ואיים להרוג כל חבר בנשק אקס בעל יכולת ריפוי עצמי.
ביוגרפיה בדיונית > חזרתה של אורורה, בית אם, הליונס

אורורה, אהבת חייו של גיבני, חזרה לצוות אך אופייה היה שונה לחלוטין. היא לעגה לגיבני על מראהו החייתי, וניהלה מערכת יחסים עם המנהל המעוות להחריד של התוכנית. כאשר ברנט ג'קסון החליט למרוד במנהל התוכנית, הוא גייס את גיבני לכוחותיו תוך כדי שימוש בעברו עם אורורה. לאחר מכן, נראה על מסך כי גיבני איבד את כוחותיו, בעקבות מעשיה של מכשפת השני באירועי בית אם. חתימת האנרגיה שלו הייתה בתוך ישות הקולקטיב, יחד עם חתימות האנרגיה של מוטאנטים רבים אשר איבדו את כוחותיהם.
גיבני חזר עם כוחותיו ועם קולו, ונאבק נגד וולברין לפי הוראותיו של רומולוס. תוכניתו לזריקת וולברין לבור פלדה מותכת השתבשה בשל הגעתו של אומגה רד, שהעניק לוולברין זמן להימלט והרג את גיבני בקרב.
רשב"ם

| --- | --- |
 לידה:  סביב 1080 סביב ד'תת"ם רמרו
 פטירה:  סביב 1160 סביב ד'תתק"ך רמרו, צרפת 
 כינוי:  Rashbam, רשב"ם 
 מקום מגורים:  רמרו 
 תקופת הפעילות:  ?–1158 
 השתייכות:  ראשונים, רבני צרפת, בעלי התוספות
 תחומי עיסוק:  פרשנות המקרא, פרשנות התלמוד, הלכה ודקדוק
 רבותיו:  סבו רש"י, וכנראה גם אביו רבי מאיר בן שמואל
 תלמידיו:  ר"י הזקן 
 בני דורו:  בצרפת - אחיו רבנו תם, בגרמניה - רבי אליעזר בן נתן
 חיבוריו:  פירושים למקרא, לתלמוד ולהלכות הרי"ף; ספר דקדוק.
 אב:  מאיר בן שמואל 
 אם:  יוכבד 
 
רבי שמואל בן מאיר (רשב"ם) (1080 לערך – 1160 לערך) היה פרשן המקרא, פרשן התלמוד ומבעלי התוספות, נכדו של רש"י ותלמידו. חי במחצית הראשונה של המאה ה-12. נודע במיוחד בנטייתו להיצמד לפשט הכתוב בפרשנותו למקרא, וכן בפירושו למסכת בבא בתרא.
ביוגרפיה

רשב"ם נולד בעיר רמרו (Ramerupt) שבצפון צרפת, לרבי מאיר בן שמואל וליוכבד, אחת משלוש בנותיו של רש"י. אחיו הם רבינו תם, ריב"ם, שלמה ומרים, אמו של ר"י הזקן. הוא ואחיו היו לראשוני בעלי התוספות, ורבנו תם שאף למד אצלו היה למנהיג יהדות צרפת.
ביוגרפיה > תאריכי לידתו ופטירתו

תאריכי לידתו ופטירתו של רשב"ם אינם ידועים בוודאות. סבו רש"י נולד ב-1040 ונפטר ב-1105; בכמה מקומות מצינו עדויות שהוא התווכח עם סבו בפרשנות הפסוקים ואף הורה הלכות בפניו. מכיוון שלא סביר שהוא יתווכח עם סבו בטרם הגיעו לגיל 20–25. לכן סביר להניח שהוא נולד בין השנים 1080–1085.
גם שנת מותו לא ידועה. בספר יוחסין (מאמר חמישי) מובאת מסורת שהוא נפטר בשנת תתקל"ה (1174/5), אמנם דוד רוזין כתב שזו טעות. הוא שיער שרשב"ם נפטר מעט אחרי 1160, בעקבות 'אגרת השבת' של ראב"ע. באיגרת זו, שכתב ראב"ע ב-6 בדצמבר 1158 כששהה בלונדון, ובה הוא יוצא בחריפות נגד הפרשן שפירש בפסוק "ויהי ערב ויהי בקר יום אחד" שהיום השני התחיל בבקר, כיוון שלפי זה יוצא ששבת מתחילה רק בבקר. ומדברי ראב"ע משתמע שאותו מחבר היה עדיין בחיים. ומכיוון שפירוש זה נמצא ברשב"ם, הוא הסיק שמדובר בו. על הפולמוס בין ראב"ע לרשב"ם בפירושיהם למקרא נכתב רבות.
ביוגרפיה > רבותיו של רשב"ם

רשב"ם למד אצל אביו ר' מאיר ברמרו, וכן אצל סבו, רש"י, בטרוייש. ובפירושיו הוא מביא דברים בשמם. כמו כן היה לו קשר עם חכמי גרמניה, בעיקר בערים שפיירא, וורמיזה ומגנצא, בישיבות שמיסודו של רבנו גרשום. הוא גם שהה תקופה מסוימת בפריז ונשא ונתן עם החכמים שם, ביניהם רבי מתתיה מפריז, ורבי יום טוב מפלייזא, בן דודו.
ביוגרפיה > משפחתו של רשב"ם

ככל הנראה היה רשב"ם נשוי לבתו של רבי שמעיה, תלמידו המובהק של רש"י.
מבין צאצאיו ידוע רק על בת אחת ושמה מרונא, שעבדה, כמו אביה, כרועת צאן. לבת זו נולד בן ושמו יוסף שחי בעיר קן בנורמנדי. רשב"ם ביקר בעיר זו כדי לפגוש את נכדו.
ביוגרפיה > השכלתו

רשב"ם היה בקי במקרא ובתלמוד, אך לא פירש את המקרא לפי התלמוד וההלכה, אלא יצר פירוש מקורי משלו; מתוך פירושיו ניכר כי התעניין במדעים שונים. בפרשנותו היה החלטי בהיצמדותו לדרך הפשט; למסקנותיו העצמאיות תרמה ידיעתו בלשון. כמו רש"י, גם הוא הכיר את חיבורי מנחם בן סרוק ודונש בן לברט.
בשני מקומות בפירושו לתורה הוא מתייחס לתרגום הלטיני הנוצרי לתורה (הוולגטה) ומתפלמס עמו, אין להסיק מכך שידע לטינית וקרא את הוולגטה במקורה. שכן ייתכן שהוא ניזון מכלי שני והכיר את התרגום הנוצרי במקומות פולמוסיים בלבד. על כל פנים רשב"ם הוא מהפרשנים היהודים הראשונים בצרפת ששילבו בפירושם התפלמסות עם פירושים נוצריים.